“สหรัฐฯ” ประกาศเตือนสึนามิ หลังพบแผ่นดินไหว 7.4 แมกนิจูด นอกชายฝั่งรัฐอลาสกา
"สหรัฐฯ" ประกาศเตือนสึนามิ หลังพบแผ่นดินไหว 7.4 แมกนิจูด นอกชายฝั่งรัฐอลาสกา
22 ก.ค. 2563

ผู้สื่อข่าวรายงานว่า วันนี้ (22 ก.ค.63) ศูนย์เตือนภัยคลื่นยักษ์สึนามิในสหรัฐอเมริกาได้ออกประกาศเตือนภัยคลื่นสึนามิในวันนี้ หลังจากเกิดแผ่นดินไหวรุนแรงถึง 7.4 แมกนิจูด ห่างจากเมืองเพอร์รีวิลล์ รัฐอลาสกา ประมาณ 84 กิโลเมตร เมื่อเวลา 13.21 น. ตามเวลาไทย โดยหลังจากเกิดแผ่นดินไหวและมีการประกาศเตือนภัยคลื่นสึนามิได้ไม่นาน เจ้าหน้าที่ได้สั่งให้ประชาชนที่อยู่ตามแนวชายฝั่งรัฐอลาสการีบขึ้นไปยังที่สูง ทั้งนี้ ศูนย์เตือนภัยสึนามิระบุว่า การคาดการณ์ว่าจะเกิดขึ้นคลื่นยักษ์สึนามินั้น ประเมินจากข้อมูลแผ่นดินไหวเบื้องต้น และอาจมีการเปลี่ยนแปลงการประกาศเตือนดังกล่าว